text: Så er det alvor for mændene i den royale træningsklub
  01 november 2017 kl. 17.07
  En gruppe mænd i Esbjerg har sat sig for at løbe med Kronprinsen til Royal Run til maj næste år. Mændene er begyndt at træne, og kæmper for at blive klar til løbet.
  Næste år fylder Kronprinsen 50 år. I den anledning har han inviteret hele Danmark til løbefesten 'Royal Run' den 21. maj.
  Erik Schousboe, kassér, Mænds Mødesteder og medl., Den Royale Træningsklub, Esbjerg: " Der er 22, der har tilkendegivet, de vil være med, så nu er vi gået i træningslejr"
  TV SYD følger en gruppe mænd fra Esbjerg, der kæmper for at blive klar til løbet. Og i dag onsdag var der ingen vej tilbage for mændene i Mænds Mødesteder i Esbjerg.
  - Der er 22, der har tilkendegivet, de vil være med, så nu er vi gået i træningslejr, siger Erik Schousboe. 
  Om knap syv måneder skal mændene løbe minimum 1,6 kilometer med kronprinsen. I København har de også fået øjnene op for mændenes projekt.
  Poul Sørensen, fmd., Mænds Mødesteder, Esbjerg og medl. Den Royale Træningsklub, Esbjerg: "Det drejer sig om, at vi er med, at vi gør nogle ting sammen, og vi holder os i form."
  I morges fortalte Poul Sørensen om projektet i morgen-tv:
  - De synes, det er et rigtig godt initiativ, vi har i Mænds Mødesteder. 
  For mændene er det vigtigste ikke, hvor langt de ender med at løbe den 21. maj.
  - Det drejer sig om, at vi er med, at vi gør nogle ting sammen, og vi holder os i form, siger Poul Sørensen. 
  Selvom en løbetur på 1,6 kilometer ikke lyder af meget, så kræver det en del af den Royale Træningsklub i Mænds Mødesteder.
  - Vi skal spekulere over kosten, så vi ikke buler ud, og så er det nok specielt træningen tirsdag og torsdag, så vi kommer i form. Jeg kunne i hvert fald mærke, jeg ikke var det, siger Erik Schousboe. 
  Erik Schousboe er dog ikke i tvivl om, de bliver klar til at løbe med Kronprinsen.
  
  